GJS ขาดทุนลดลง 55% เหลือ 605 ลบ. หลังคุมต้นทุน-ค่าใช้จ่าย
GJS ขาดทุนลดลง 55% เหลือ 605 ลบ. หลังคุมต้นทุน-ค่าใช้จ่าย
GJS ขาดทุนลดลง 55% เหลือ 605 ลบ. หลังคุมต้นทุน-ค่าใช้จ่าย
23 ก.พ. 2564

บริษัท จี เจ สตีล จำกัด (มหาชน) หรือ GJS รายงานผลการดำเนินงานประจำปี 2563 สิ้นสุด 31 ธ.ค.2563 ดังนี้

โดยผลการดำเนินงานงวดดังกล่าวขาดทุนลดลงเนื่องจากค่าใช้จ่ายในการบริหารสำหรับปี2563 และ 2562 เป็นจำนวนเงิน 492 ล้านบาท และ 543 ล้านบาทตามลำดับ ลดลงจากปีก่อนจำนวน 51 ล้านบาท โดยส่วนใหญ่เกิดจากการลดต้นทุนด้านกำลังคน, ค่าที่ปรึกษาและการยุติสัญญาที่ปรึกษาธุรกิจในปี 2563
ขณะที่บริษัทฯ มีต้นทุนทางการเงินสำหรับปี 2563 และ 2562 เป็นจำนวนเงิน 251 ล้านบาท และ 348 ล้านบาท ตามลำดับ โดยต้นทุนทางการเงินที่ลดลงจำนวน 96 ล้านบาท เป็นผลจากในปีก่อน ได้มีการลดลงของเงินทุนหมุนเวียน และ ได้มีการจ่ายชำระคืนเงินกู้ยืมระยะสั้นจำนวน 20 ล้านเหรียญสหรัฐฯ ในปีก่อน
สำหรับแนวทางแก้ไขสำหรับการผิดนัดชำระหนี้นั้น เนื่องจากเจ้าหนี้ในแผนฟื้นฟู (ตั้งแต่ปี 2543) มีจำนวน 99 ราย และบางรายได้มีการเปลี่ยนแปลงที่อยู่ สถานะของบริษัท ดังนั้นในบางรายที่เจ้าหนี้ได้มีการติดต่อขอรับชำระหนี้มายังบริษัท ทางบริษัทก็จะเจรจากับเจ้าหนี้เป็นรายๆไป และทำแผนชำระหนี้
เพื่อให้สอดคล้องกับสภาพคล่องของบริษัทและไม่กระทบการดำเนินธุรกิจของบริษัท ส่วนเจ้าหนี้อื่นๆ ที่ยังค้างชำระ ทางบริษัทจะ ติดต่อเพื่อเจรจาให้มีการรับชำระหนี้ที่ค้างอยู่ต่อไป
โดยลักษณะรายการของหนี้ เป็นเจ้าหนี้ตามแผนฟื้นฟูกิจการที่เกิดขึ้นในช่วงวิกฤติทางเศรษฐกิจที่เกิดจากการลดค่าเงินบาท ในปี 2540 กอรปกับภาวะตกต่ำของตลาดเหล็กทั้งในประเทศและต่างประเทศ มูลหนี้เงินต้น (ไม่รวมดอกเบี้ย) 168.53 ล้านบาท